Oppstart



MÅLGRUPPE: Denne presentasjonen er tenkt som en ressurs for lærere eller elever med basiskunnskap i form,farge, tegning, kunst og design.

INSPIRASJON : Jeg tar utgangspunkt i i en tekstil oppgave som ble gitt i 2. mellomperiode i studiet denne høsten. Tema var" fra flate til volum". Produktet mitt ble en pute som endret fasong fra geometrisk( basert på trekanten) til organisk form.Teknikken jeg benyttet var rynking og krymping. Puten er i sort lin, sydd sammen med symaskin. Den har glidelås bak. Motivet i flaten var sammensatt av trekanter i forskjellige størrelser. Disse ble sydd for hånd men litt stor lengde mellom stingene. Jeg sydde med ulltråd. Motivet i flaten ble en gjentagelse av fasongen på puten, det ble kontrast i størrelser på trekantene. Etter en runde i vaskemaskinen krympet mønsteret og snurpet sammen forsiden av puten, slik at bakstykket strakk seg etter. Bakstykket ble større enn forstykket.Det oppstod spenn i puta når den ble fyllt med vatt. Dermed oppstod en skulpturell form med organisk overflate og organisk kontur. Rent funksjonelt, er den myk og behagelig, den omslutter hodet når man ligger på den.Jeg synes fasongen er morsom og tiltalende. Krympeprosessen gjorde den litt liten. Den gikk fra 68 cm. i diameter til 30 cm. En ideell størrelse ville vært ca. 40 cm.

TEMA: Jeg ønker å jobbe videre med tekstil og volum. Jeg vil lage et objekt som er nyttig, samtidig som den skal appelere til følelser. Objektet skal behage og stimulere både fysisk og mentalt. De visuelle virkemidlene må være med å understreke dette. Jeg vil lage et objekt som skaper harmoni og ro når det er i bruk. Jeg tror en pute kan ha slike egenskaper. En enkel funksjonell pute som i tillegg bli et poetisk objekt som vekker følelser i oss. Kroppen kan hvile mens hjernen er aktiv, stimulert til drøm og fantasi. En motsetning som utfyller hverandre.